

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. szeptember 29 -i rendes ülésére**

|  |
| --- |
| **Tárgyalandó napirend:**  **Javaslat a Polgármesteri Hivatal irattározási problémáinak megoldására** |

**A napirendet tárgyaló ülés dátuma**: **2025. 09.29.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** **/** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Költségvetési források

**4. TÉNYÁLLÁS BEMUTATÁSA:**

A Telki Polgármesteri Hivatal (a továbbiakban: hivatal) évek óta irattározási gondokkal küzd. A hivatal mindkét épületében több irodahelyiségben találhatóak irattári anyagok, plussz egy önálló irodahelyiség kizárólag irattári funkciót lát el. A tárolt iratok mennyisége olyan mértékű, hogy a rendszeres selejtezés mellett is nehezen tudja már kezelni a hivatal az évről évre keletkező iratmennyiséget. Sajnos olyan helyiségbe is találhatóak jelenleg iratok, amely annyire nedves, hogy a benne tárolt ügyiratok állaga hosszabb távon olyan mértékben romlik, aminek következtében azok későbbi felhasználása problémás.

Ez azért is jelent problémát, mert olyan jellegű ügyiratokat is kell tárolni a hivatalba, amely iratok az iratkezelési jogszabályok alapján nem selejtezhetőek, azaz adott idő elteltével vagy át kell adni levéltári megőrzésre, vagy azokat a Hivatalnak kell megőriznie (leginkább építésügyi iratok, tervek, személyi anyagok).

A hivatal épületében található irodák kihasználtsága olyan mértékű, hogy az a későbbiekben egy esetleges létszámbővítést nem tud lehetővé tenni. Jelenleg több kollégát is csak úgy tudunk leültetni ( építész, közterület-felügyelő, családsegítő ) hogy a hét egyes napjain az egyik irodából a másik irodába költözik, vagy a tárgyaló helyiséget használja irodaként.

A helyzet megnyugtató rendezéséhez rövid távon hozzá tudna járulni a jelenleg irattárként szolgáló helyiség kiürítése és ezzel egy új iroda kialakítása.

A Polgármesteri Hivatal épületének szerkezeti bővítése jelenlegi keretek között rövid távon nem tervezett.

A hivatal megvizsgálta a meglévő raktár konténerrel megegyező szerkezetű és kivitelű iroda konténer felállításával az irattár átköltöztetésének lehetőségét.

A 2 db egyenkét 6055 mm X 2443 mm méretű összesen kb. 30 m2 alapterületű konténerbe a meglévő irattár át tudna költözni, a több helyszínen történő irattározás megszűnne és az irattári helyiség kiköltözésével felszabadulna egy irodahelyiség.

Az előzetes becslések alapján a két összenyitható, fűthető konténerekbe kb 240 fm iratmennyiséget tudnánk elhelyezni.

Telki, 2025. szeptember 1.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2025. (IX….) önkormányzati határozata**

**Javaslat a Polgármesteri Hivatal irattározási problémáinak megoldására**

1. A képviselő-testület úgy határozott, hogy a Polgármesteri Hivatal irattározási feladatainak hatékony megoldása érdekében 2 db irodakonténert vásárol és állít fel a meglévő raktárkonténerekhez kapcsolódóan.

2. A Hivatal irattári gondjainak felszámolása érdekében szükséges raktárépület beszerzéséhez, a tároláshoz szükséges állványrendszer kiépítéséhez szükséges pénzügyi fedezetnek az önkormányzat 2025.évi költségvetésében biztosítja.

3. A kiürülő irattári helyiség iroda céljára történő átalakításának költségét biztosítja.

4. Felkéri a polgármestert, hogy tegye meg a szükséges lépéseket a beszerzések lebonyolítása érdekében.

Határidő: 2025.december 31

Felelős: Polgármester